གེ་སར་ལོ་རྒྱུས་སྙན་རྩོམ་རིང་མོ་ཡུལ་ཤུལ་དུ་ལོ་ངོ་སྟོང་ཕྲག་མང་པོའི་རིང་ལ་དར་ཁྱབ་ཆེ་ཞིང་དཔའ་བོའི་ལོ་རྒྱུས་ཀྱི་བྱུང་བ་དངོས་བརྗོད་སའི་གནས་ཁྱད་པར་བ་ཡང་གང་མང་ཞིག་ཡོད།ཟླ་བདུན་པའི་ཚེས་ཉེར་བརྒྱད་ཉིན་གྱི་སྔ་དྲོར།ཡུལ་ཤུལ་ས་ཁུལ་གྱི་མི་ཚོགས་དུས་ཆེན་གསུམ་གྱི་དགའ་སྟོན་ལ་རོལ་བའི་དུས་སྐབས་དེར།མཚོ་སྔོན་ཞིང་ཆེན་གེ་སར་རིག་གནས་རྒྱུན་འཛིན་རྟེན་གཞི་དང་ཡུལ་ཤུལ་ཁུལ་གེ་སར་ཤེས་བྱ་ཀུན་བཏུས་ཀྱི་རྒྱུད་སྤེལ་སློབ་སྦྱོང་རྟེན་གཞིའི་ཡོལ་ཕྱེས་མཛད་སྒོ་དེ་རྫ་སྟོད་རྫོང་མི་རིགས་ཆ་ཚང་སློབ་ཆུང་གཉིས་པ་རུ་སྤེལ།མཚོ་སྔོན་ཞིང་ཆེན་གེ་སར་བྱ་བའི་མགོ་ཁྲིད་ཚོགས་ཆུང་གཞུང་ལས་ཁང་གི་ཀྲུའུ་རིན།གེ་སར་སྙན་རྩོམ་ཞིབ་འཇུག་སའོ་ཡི་སའོ་ཀྲང་དབང་གྲགས་དང་།ཡུལ་ཤུལ་ཁུལ་རིག་གནས་ཡུལ་སྐོར་ཨུ་ཡོན་ལྷན་ཁང་གཞུང་ལས་ཁང་གི་ཀྲུའུ་རིན་གཞོན་པ།ཡུལ་ཤུལ་ཁུལ་གེ་སར་མཐུན་ཚོགས་ཀྱི་ཚོགས་གཙོ་ངག་དབང་དགེ་ལེགས།རྫ་སྟོད་རྫོང་མི་དམངས་སྲིད་གཞུང་གི་རྫོང་དཔོན་གཞོན་པ་བསོད་ནམས་ཚེ་རིང་སོགས་ཡོལ་ཕྱེས་མཛད་སྒོར་ཞུགས།